Fobian I/O-Speksieksku
2018-04-11 18:00 - 20:00 (Europe/Helsinki)
SELLIOSASTO 22

Turun lähitulevaisuudessa kaupungin ilmapiiri on kiristynyt, tuloerot räjähtäneet ja kaupunginjohto muuttunut diktatuuriksi. Pormestari Porström aikoo erottaa muurin avulla köyhemmän väestön omalle alueelleen Turun itäiselle puolelle, eristäen heidät varakkaasta lännestä. ”Jokivalli” uhkaa repiä ikivanhat kaupunginosat palasiksi, hajottaen kokonaisia perheitä ja pakottaen tuhansia ihmisiä muuttamaan.
Sisarukset Aura ja Luna ovat vaarassa joutua erilleen, joten he ryhtyvät sabotoimaan pormestarin suunnitelmia. Hämärän kuolemantapauksen myötä he tulevat sotkeutuneeksi niihin enemmän kuin halusivatkaan. Sisarusten tulevaisuus synkistyy entisestään, kun heidät tuomitaan vankeuteen uudelleen avatun Kakolan selliosasto 22:lle.
Miksi selliosasto 22 pidetään medialta pimennossa? Miten hylätty talo Aurajoen rannassa liittyy tähän kaikkeen?
Perhesuhteet, rakkaus ja toivo ovat koetuksella, kun pormestarin valtakoneisto pyörähtää käyntiin ja yhtenäisen Turun aika käy vähiin. Aika selvittää kuka onkaan tuomionsa ansainnut.
Yhtä varmasti kuin I/O-Speksi, järjestyy myös Fobian eksku I/O-Speksiin! Fobia ampaisee katsomoon ke 11.4. klo 18.
MITÄ: katsomaan I/O-speksiä
MISSÄ: Åbo Svenska Teater. Aurakatu 10
MILLOIN: ke 11.4. klo 18
Kulttuurivastaavanne,
Sasu
